stanford-oval/wikipedia huggingface dataset:
GIGN

| Groupe d'Intervention de la Gendarmerie Nationale |
| --- | --- |

Perustettu:  1974–
Toimiala:  Turvallisuus
Päämaja:  Satory, Yvelines, Ranska
Jäsenet:  400 henkilöä
Eversti:  Laurent Phélip
Kattojärjestö:  Gendarmerie nationale
Aiheesta muualla
Sivusto
Infobox OKVirheellinen NIMI-arvo: 
GIGN (ransk. Groupe d'Intervention de la Gendarmerie Nationale) on Ranskan sisäministeriön alaisen santarmien Gendarmerie Nationale alaisuudessa toimiva erikoisjoukko tai eliittijoukko, jonka toimiin kuuluvat muiden muassa panttivankitilanteiden ja vankilakapinoiden ratkaiseminen. Yksikkö perustettiin vuonna 1973 ja siihen kuuluu 400 jäsentä.
GIGN on osallistunut yli tuhanteen erikoisoperaatioon. GIGN on pidättänyt monia rikollisia, vapauttanut panttivankeja ja kaapattuja lentokoneita.
GIGN:n päämaja sijaitsee Satoryssa Versaillesissa. Ryhmä on koulutettu operaatioihin kaikenlaisissa ympäristöissä viidakolta aavikko-olosuhteisiin ja jopa talviolosuhteisiin.
Historia

Münchenin verilöylyn jälkeen, kun palestiinalaisterroristit olivat surmanneet 11 israelilaista urheilijaa vuonna 1972 kesäolympialaisissa ja Clairvauxin vankilakapinan jälkeen vuonna 1973 Ranska perusti omat erikoisjoukot, jotka olisivat valmiina vastaavanlaisiin tilanteisiin. GIGN aloitti toimintansa vuonna 1974 15 miehellä. Vuonna 1984 siinä toimi 48 miestä ja vuonna 2018 vahvuudessa on jo 400 miestä jaettuna neljään ryhmään.
Tehtäväalueet

Vaativimpia toiminta-alueita ovat muun muassa terrorismin torjunta ilmailun ja merenkulun sektorilla, panttivankitilanteet, erityisympäristöjen turvallisuus (ydinvoimalat, vankilat). Erikoisjoukot ovat mukana myös poliisin erikoisoperaatioissa. Joukkoihin kuuluvien ominaisuudet ovat vaativia, yksilöllistä ja kollektiivista osaamista. Joka osa-alueella korostuu vahva henkilökohtainen osaaminen eri osa-alueilla kuten aseenkäsittely, laskuvarjohypyt, sukeltaminen, soluttautuminen.
Organisaation rakenne

GIGN:n rakenne koostuu kuudesta osa-alueesta:
Interventio: noin 100 miestä, GIGN:n päätehtävä alun perin. Jaettu neljään joukkueeseen, joista kaksi aina hälytysvalmiudessa. Joukkueet jaettu pienempiin toiminnallisiin ryhmiin. Kaksi ryhmistä erikoistunut maahanlaskujoukkoihin (laskuvarjosotilaat), kaksi taas erikoistunut sukeltamista vaativiin operaatioihin
Tarkkailu ja tutkimus: noin 40 henkilöä, ovat erikoistuneet tiedusteluun yhdessä poliisin ja terrorismitorjunnan kanssa
Turvallisuus ja suojelu (ennen EPIGN ja GSPR): noin 65 henkilöä erikoistuen korkean tason suojelutehtäviin
Presidentin turvallisuus (GSPR): GSPR oli alun perin santarmien yksikkö, nyt yhdessä poliisin kanssa. Tehtävänä presidentin suojelutehtävät
Operatiiviset tukitehtävät: Tukea erikoistehtäviin (tarkka-ampujat, iskuryhmät, pioneerioperaatiot, erikoislaitteet, koirajoukkueet, ABC-aseet)
Koulutus: koulutus ja uudelleenkoulutustehtävät myös valikoidulle Gendarmerie-santarmihenkilöstölle ja myös ei-ranskalaisille.
Operaatiot

Perustamisestaan lähtien GIGN on osallistunut noin tuhanteen operaatioon, vapauttanut yli 500 panttivankia, pidättänyt yli tuhat rikollista ja tappanut useita terroristeja. Kaksi GIGN:n miestä on kuollut operaatioissa.
30 koululaisen vapauttaminen koulubussista, jonka terroristijärjestö FLCS (ransk. Front de libération de la côte somalienne) kaappasi Djiboutissa vuonna 1976.
Ranskan suurlähetystön vapauttaminen San Salvadorissa El Salvadorissa vuonna 1979.
GIGN-kommandot olivat mukana vapauttamassa Mekan suurmoskeijaa vuonna 1979 muslimifanaatikkojen vallattua moskeijan marraskuussa.
NFLC-terroristien pidättäminen Korsikalla vuonna 1980.
27 ranskalaisen panttivangin vapauttaminen Ouveassa sijaitsevassa luolassa Uudessa-Kaledoniassa toukokuussa, kun vapaustaistelijat olivat ottaneet yhteensä 27 ranskalaista poliisia ja juristia panttivangiksi.
Albertvillen talviolympialaisten suojelu vuonna 1992.
Joulukuussa vuonna 1994 neljä algerialaista aseellisen islamilaisen ryhmän terroristia kaappasi Air Francen lento 8969:n Algerista Marseilleen. GIGN vapautti lentokoneen Marseillen lentoasemalla. Seitsemän ihmistä kuoli (neljä terroristia ja kolme terroristien Algerissa murhaama matkustajaa). Matkustajista 13, kolme miehistön jäsentä sekä 11 GIGN:n jäsentä loukkaantui. Terroristien oli tarkoitus lentää Pariisin Eiffelin tornia päin.
Bob Denardin kidnappaus Komoreilla vuonna 1995.
Sotarikollisten pidättäminen Bosniassa 1990-luvun alussa.
Huhtikuussa vuonna 2008 kuuden somalimerirosvon pidättäminen Le Ponant -nimisellä luksusjahdilla Puntmaan rannikolla Somaliassa Adeninlahdella: Le Ponant -jahti, jonka omistaa CMA CGM -varustamo ja jota operoi risteilijäyritys Compagnie des Iles du Ponant, oli matkalla Seychelleiltä Välimerelle, kun se kaapattiin Adeninlahdella Somalian rannikolla. 30 miehistön jäsentä otettiin vangiksi. Aluksella ei ollut matkustajia. Kaappaajat olivat vaatineet Ponant-risteilijäyhtiöltä lunnasrahoja, jotka maksettiin kaappaajille. Ne kuitenkin saatiin takaisin, kun alus oli ensin vapautettu. Kaappaajat pidätettiin ja kuljetettiin Pariisiin oikeudenkäyntiä varten.
Aiheesta muualla

Kuvia tai muita tiedostoja aiheesta GIGN Wikimedia Commonsissa
GIGN:n harjoitus.
GIGN:n iskuryhmä.
Gaspar de Guzmán Olivares

Gaspar de Guzmán y Pimentel, Olivaresin kreivi ja Sanlúcarin herttua. Diego Velázquezin maalaus vuodelta 1634.
Gaspar de Guzmán Olivares (oikeasti: Gaspar de Guzmán y Pimentel, Olivaresin kreivi) (6. tammikuuta 1587 Rooma, Kirkkovaltio – 22. heinäkuuta 1645 Toro, Espanja) oli espanjalainen valtiomies. Hänellä oli Olivaresin kreivin ja Sanlúcarin herttuan arvonimet, mistä syystä häntä kutsutaan usein Olivaresin kreiviherttuaksi (esp. Conde-Duque de Olivares).
Elämäkerta

Noustessaan valtaan vuonna 1621 Espanjan kuningas Filip IV valitsi Olivaresin johtavaksi ministerikseen. Tässä asemassa Olivares pysyikin aina vuoteen 1643 asti. Hän ohjasi Espanjan ulkopolitiikkaa ja hallitsi maata oman mielensä mukaan. Alun perin hän oli suuntautunut kirkolliselle uralle mutta luopui siitä siirtyessään kuninkaan palvelukseen.
Elämäkerta > Sisäpolitiikka

Olivares oli kyvykäs, eikä hän käyttänyt asemaansa oman edun tavoitteluun vaan pyrki parantamaan erityisesti Espanjan taloudellista tilaa. Hän vähensi virkojen määrää, joita oli perustettu ylen määrin myytäväksi valtion kärsiessä rahapulasta ja antoi verohelpotuksia vastanaineille, jotta väestönkasvu paranisi. Myös maastamuutto kiellettiin ilman kuninkaan lupaa.
Olivaresin aikana katalonialaiset kapinoivat Espanjaa vastaan. Katalonian aluehallinnon johdossa oli silloin Pau Claris.
Elämäkerta > Ulkopolitiikka

Kahdeksankymmenvuotisen sodan jatkuessa vuonna 1625 Olivares perusti yhdessä keisari Ferdinand II:n ja katolisen liigan kanssa Alankomaiden vastaisen kauppasaarron almirantazgon, johon kuuluivat Espanja, Espanjan Alankomaat, Puola ja hansakaupungit. Vastatoimena alankomaalaiset liittoutuivat Ranskan ja Englannin kanssa tavoitteenaan palauttaa Fredrik V takaisin Pfalzin ruhtinaaksi.
Aiheesta muualla

Kuvia tai muita tiedostoja aiheesta Gaspar de Guzmán Olivares Wikimedia Commonsissa
Gabriel Vilardi

| Gabriel Vilardi |
| --- | --- |

Henkilötiedot
Syntynyt: 16. elokuuta 1999 (ikä 25) Kingston, ON, Kanada
Kansalaisuus:   Kanada
Jääkiekkoilija
Lempinimi:  Gabe, Lardo
Pelipaikka:  keskushyökkääjä
Maila:  oikea
Pituus:  191 cm
Paino:  91 kg
Seura
Seura:  Winnipeg Jets
Sarja:  NHL
Pelinumero:  13
Pelaajaura
Pääsarjaura:  (–)
Aik. seurat:  Ontario Reign (AHL) Los Angeles Kings (NHL)
NHL-varaus:  11. varaus, 2017 Los Angeles Kings
Gabriel Vilardi (s. 16. elokuuta 1999 Kingston, Ontario, Kanada) on kanadalainen jääkiekkoilija, joka pelaa NHL-joukkue Winnipeg Jetsin organisaatiossa. Kings varasi Vilardin ensimmäisellä kierroksella 11. pelaajana kesällä 2018. Hän on pelipaikaltaan keskushyökkääjä, mutta Vilardi osaa pelata myös laidassa. Hän laukoo oikealta.
Pelityyli

The Sports Forecaster -sivuston mukaan Vilardi on lahjakas peliä tekevä keskushyökkääjä, joka pelaa hyvin kiekollisena. Hän on myös luova ja erinomainen syöttäjä, mutta myös kohtalaisen hyvä viimeistelijä hyvien kiekonkäsittelytaitojensa ansiosta. Vilardilla on hyvät perustaidot ja ominaisuudet ammattilaistasolle, mutta tehdäkseen NHL-uraa hyökkäävässä roolissa hänen tulisi parantaa luisteluaan ja puolustuspelaamistaan.
Ura > Seuraura

Vilardi pelasi kaudella 2014–2015 Greater Kingston Frontenacsin junioreissa, ja hän edusti kauden aikana myös Ontarion joukkuetta Kanadan talvikisoissa, jossa Vilardi oli joukkueensa paras pistemies ja syöttäjä tehopistein 5+7=12. Kesällä 2015 Windsor Spitfires varasi hänet koko OHL:n varaustilaisuuden toisena pelaajana edellään vain David Levin. Vilardi siirtyi joukkueeseen kaudeksi 2015–2016. Hänen teki tulokaskaudellaan 62 runkosarjaottelussa tehopisteet 17+21=38 ja viidessä pudotuspeliottelussa tehopisteet 1+3=4. Vilardi valittiin kauden päätteeksi OHL:n toiseen tulokkaiden tähdistökentälliseen.
Kaudella 2016–2017 Vilardi oli Spitfiresin paras pistemies ja maalintekijä tehopistein 29+32=61. Pudotuspeleissä hän oli joukkueen paras pistemies tehopistein 2+4=6. Spitfires osallistui OHL-kauden päätteeksi isäntäjoukkueena Memorial Cup -lopputurnaukseen, jossa Vilardi oli joukkueen paras syöttäjä seitsemällä syöttöpisteellään. Turnaus päättyi Spitfiresin voittoon, ja Vilardi valittiin turnauksen tähdistökentälliseen. Hän pelasi kauden aikana myös CHL Top Prospects Gamessa.
Los Angeles Kings varasi Vilardin ensimmäisellä kierroksella 11. pelaajana NHL:n varaustilaisuudessa vuonna 2017. Hän kärsi alkukauden 2017–2018 selkävammasta. Kuntouduttuaan, tammikuussa 2018 Windsor Spitfires kauppasi Vilardin ennen kauden ensimmäistä otteluaan Kingston Frontenacsiin yhdessä puolustaja Sean Dayn kanssa vaihdossa hyökkääjä Cody Morganiin ja kuuteen varausvuoroon. Vilardi pelasi loppukauden koko liigan toiseksi parhaalla piste per peli -keskiarvolla (1,81) Sarnia Stingin Jordan Kyroun jälkeen ja teki 32 runkosarjaottelussa tehopisteet 22+36=58. Vilardi oli Frontenacsin kolmanneksi paras pistemies. Pudotuspeleissä hän oli joukkueen paras pistemies ja maalintekijä tehopistein 11+11=22. Vilardi valittiin kauden päätteeksi OHL:n kolmanteen tähdistökentälliseen.
Maaliskuussa 2018 Vilardi teki kolmivuotisen tulokassopimuksen Los Angeles Kingsin kanssa. Myös saman vuoden harjoitusleiri jäi häneltä väliin selkävamman vuoksi. Kuntouduttuaan Vilardi lähetettiin marraskuussa AHL-joukkue Ontario Reignin vahvuuteen. Hän pelasi siellä neljä ottelua, kunnes Vilardi kutsuttiin joulukuussa Kingsin NHL-joukkueen vahvuuteen, josta hän siirtyi Kanadan alle 20-vuotiaiden joukkueeseen maailmanmestaruuskilpailuihin. Vilardin loukkaantumiset kuitenkin jatkuivat, ja hän joutui jättämään turnauksen väliin.
Kesäkuussa 2023 Kings kauppasi Vilardin, Alex Iafallon, Rasmus Kuparin ja toisen kierroksen varausvuoron vuoden 2024 varaustilaisuudessa Winnipeg Jetsiin vaihdossa Pierre-Luc Duboisiin.
Heinäkuussa 2023 Vilardi teki Jetsin kanssa kanssa kaksivuotisen ja yhteensä 6,875 miljoonan dollarin arvoisen jatkosopimuksen.
Ura > Maajoukkueura

Vilardi edusti Canada Whiten joukkuetta World U-17 Hockey Challengessa vuonna 2015, jolloin hän saavutti hopeaa. Vilardi nimettiin myös Kanadan alle 20-vuotiaiden leiriryhmään vuoden 2019 maailmanmestaruuskisoihin , mutta hän ei kuitenkaan ehtinyt kuntoutua loukkaantumisestaan, eikä Vilardia nimetty lopulliseen kisajoukkueeseen. Myös vuoden 2016 Ivan Hlinkan muistoturnaus jäi häneltä väliin loukkaantumisen vuoksi.
Muuta

Vilard on taustaltaan kanadanitalialainen. Vilardin isoveli Francesco pelaa hyökkääjänä Queen's Universityn yliopistojoukkueessa. Veljesten italialaiset vanhemmat Natale Vilardi ja Giovanna Siviglia muuttivat kotimaastaan, Reggio di Calabrian kaupungista Ontarion Kingstoniin ennen veljesten syntymää.
Garrettsville

| Garrettsville |
| --- | --- |
 Garrettsvillen keskusta.

 Koordinaatit: 41°17′2″N, 81°5′43″W 
Valtio:  Yhdysvallat
Osavaltio:   Ohio
Piirikunta:  Portage
Pinta-ala:  
 – Kokonaispinta-ala:  6,55 km²
 – Josta vettä:  0,05 km² 
Korkeus:  303 m
Väkiluku (2010):  2 325
 – Väestötiheys:  357,6 as./km²
Aikavyöhyke:  UTC-5 (kesäaika UTC-4)
Infobox OKVirheellinen NIMI-arvo: 
Garrettsville on kunta (village) Portagen piirikunnassa, Ohion osavaltiossa Yhdysvalloissa. Sen väkiluku oli vuoden 2010 väestönlaskennassa 2 325. Kunta on osa Connecticut Western Reserveä ja Akronin suurkaupunkialuetta.
Asukkaat

Kunnan asukkaista 96,3 prosenttia on valkoisia ja 1,34 prosenttia latinalaisamerikkalaisia. 99 prosenttia asukkaista on Yhdysvaltain kansalaisia. Kunnan väestön keski-ikä on 37,2 vuotta.
Kuuluisia garrettsvilleläisiä

Hart Crane, runoilija, syntyi Garretsvillessä.
Lucretia Rudolph Garfield, Yhdysvaltain ensimmäinen nainen, syntyi Garretsvillessä.
Jeff Richmond, näyttelijä, syntyi Garretsvillessä.
Kuvia kunnasta

Mott Drug Store -apteekki.
Park Cemetery -hautausmaa.
Google Meet

| Google Meet |
| --- | --- |


Luoja:  Google
Kehittäjä:  Google
Kehityshistoria
Ensijulkaisu:  2017
Tiedot
Ohjelmistotyyppi:  videopuheluohjelma
Käyttökielet:  useita, myös suomi
Alusta:  Android, iOS, verkkoselain
Aiheesta muualla
Verkkosivusto
Google Meet on Googlen kehittämä, yrityskäyttöön suunnattu videopuhelupalvelu. Se on käytettävissä verkkoselaimella sekä Android- ja iOS-sovelluksina. Maaliskuun 2020 alussa Google ilmoitti avaavansa Meetin korkeimman tilaustason Enterprisen ominaisuudet kaikille Google Workspace- ja G Suite for Education -pakettien käyttäjille 30. syyskuuta 2020 asti koronaviruspandemian takia.
Elokuusta 2020 lähtien Google suunnitteli yhdistävänsä Google Duo- ja enemmän yrityksille suunnatun Google Meet -palvelun. Vaikka päätös välillä peruttiin, ilmoitus yhdistämisestä tuli kesäkuussa 2022.
Yhdistäminen tapahtui siten, että Google Duo -sovellukseen lisättiin päivityksessä Meetin ominaisuudet ja sovellus nimettiin uudelleen Google Meetiksi, ja alkuperäinen Meet jäi käytöstä.
Käyttö

Google Meet on osa Googlen organisaatioille kehittämää Google Workspace -pakettia, joten se on integroitu moniin muihin Googlen palveluihin. Google Meet -puhelun voi luoda Google-kalenterin tapahtumasta, ja kalenterin tapahtuman tiedot ovat käytettävissä videopuhelussa. Videopuhelun luojan on kuuluttava johonkin Google Workspace- tai G Suite for Education -organisaatioon, mutta puheluun voivat liittyä myös puhelun aloittajan Google Workspace -organisaation ulkopuoliset käyttäjät. Videopuheluihin liittyminen tapahtuu internet-linkistä, puhelinnumerolla, sähköpostikutsusta tai Google-kalenterin tapahtuman kautta.
Aiheesta muualla

Verkkosivut
Grönfjället

Grönfjället
| --- | --- |
Sijainti:  Västerbottenin lääni,  Ruotsi
Vuoristo:  Skandit
Korkeus merenpinnasta:  1 376 m
muokkaa - muokkaa wikitekstiä - muokkaa Wikidataa
Grönfjället on vuori tai tunturi Västerbottenin läänissä, Ruotsissa. Sen huippu on 1376 metriä merenpinnan yläpuolella.
Garrison Historic Area

| Historiallinen Bridgetown   ja sen varuskunta |
| --- | --- |
 Päävartion kellotorni.
Maailmanperintökohde
Sijainti:  Bridgetown, Barbados  13°04′52″N, 059°36′21″W
Tyyppi:  kulttuurikohde
Kriteerit:  II, III, IV
Tunnusnumero:  1376
Valintahistoria
Valintavuosi:  2011
 Garrison Historic Area
Garrison Historic Area on historiallinen alue Barbadosin pääkaupungissa Bridgetownissa. Se on entinen, 1780-luvulla perustettu brittiläinen varuskunta.
Historia

Tarve pysyvällä varuskunnalle Barbadoksella nousi Britanniassa Yhdysvaltain vapaussodan aikana, kun ranskalaiset lähtivät tukemaan amerikkalaisia. Joukot saapuivat sinne 1780, mutta ne olivat majoittuneena ympäri Bridgetownia. Tilapäiset varuskuntarakennalmat pystytettiin 1783. Sota päättyi samana vuonna, ja tämän jälkeen sotilaiden määrä laski saarella. Mutta Britanniassa oltiin edelleen huolissaan Karibianmerten saarien tulevaisuudesta, ja vuosien 1789 ja 1780 aikana hallitus hankki 26,1 hehtaaria maata, jolle uusi varuskunta-alue rakennettiin.
Vuosien 1808–1814 aikana varuskunnan alue kasvoi 65,56 hehtaariin, ja sinne pystyi sijoittaan 2 700 sotilasta. 1800-luvun aikana varuskunnan kasvu hidastui ja lopulta pysähtyi. Britanniassa päätettiin 1890-luvulla siirtää siirtomaiden joukot. Bridgetownin varuskunnasta viimeiset joukot lähtivät vuosien 1905–1906 aikana. Nykyään alueella sijaitsee Barbadoksen puolustusvoimien päämaja.
Alue

Varuskunta-alueella on noin 100 rakennusta tai rakennelmaa, joista noin puolella on historiallista, arkkitehtonista tai kulttuurihistoriallista arvoa. Alue sijaitsee Carlislenlahden etelärannalla, ja se on pinta-alaltaan noin 60 hehtaaria. Historiallisesti sitä ympäröi muuri, ja noin kaksi kilometriä pitkällä itäisellä sivulla on edelleen alkuperäisen muurin jäänteitä. Läntinen ja eteläinen raja seurasi noin puolitoista kilometriä pitkää rantaviivaa, jossa on nykyään hiekkaranta.
Alueen suurin rakennus on 1791 kivistä rakennettu upseerien kasarmi. Sen takana on kaksi punaiseksi maalattua tiilikasarmi. Nämä kolme rakennusta pohjoisesta, etelästä ja idästä 1700-luvulla rakennettua pientä paraatikenttää, jolla on nykyään useita moderneja varastorakennuksia. Suurempaa nurmista paraatikenttää käytetään nykyään hevosurheiluratana ja se tunnetaan nimellä Garrison Savannah. Se on myös suosittu virkistäytymisalue, jossa barbadoslaiset käyvät hölkkäämässä ja pelailemassa. Vaikka kentällä ei pelatkaan enää krikettiä, siellä käytiin 1860 ensimmäinen siirtomaiden välinen krikettiottelu, jossa kohtasivat Barbados ja Brittiläinen Guayana. Kentän vieressä on arkkitehtonisesti merkittävä päävartio, jonka julkisivua koristaa rakennusta varten suunniteltu kivestä veistetty Yrjö III:n vaakuna.
Pienestä kentästä itään on kolme 1807–1808 rakennettua kasarmirakennusta. Muita rakennuksia ovat muun muassa 1790 rakennettu harjoitussali, alueen koilliskulmassa sijaitseva vankila, jossa on ollut vuodesta 1933 Barbadoksen museo, vuosina 1803–1806 rakennettu sotilassairaala, joka myytiin asuinkerrostaloksi 1928, ja edelleen käytössä oleva sotilashautausmaa.
Aiheesta muualla

Kuvia tai muita tiedostoja aiheesta Garrison Historic Area Wikimedia Commonsissa
Historiallisia brittitykkejä alueella, vanhin on vuodelta 1650.
Garrison Savannahin hevosurheilurataa ja sen katsomoita.
Google Moon

Google Moon on Google Earthin palvelu, jonka avulla voi katsoa virtuaalisesti Kuun pintaa.
Ominaisuuksia

3D-mustavalkokuvaa Kuusta, joka näyttää kuin katsoja kiertäisi Kuuta sen kiertoradalla
Korkeus, jonka avulla näkee eri paikkojen korkeuserot
Apollo-lentojen laskeutumisalueet
Aiheesta muualla

https://www.google.com/moon/about.html (englanniksi)
Grantha

| Grantha |
| --- | --- |
 Chola-dynastian aikainen grantha-kaiverrus Brihadesvaran temppelissä Thanjavurissa.
Tyyppi:  abugida
Kielet:  sanskrit
Kirjoitussuunta:  vasemmalta oikealle
ISO 15924:  Gran, 343
Unicode-lohko:  11300–1137F
Grantha oli brahmi-kirjoituksesta periytynyt kirjoitusjärjestelmä, joka oli käytössä osassa Etelä-Intiaa 500-luvulta 1100-luvulle jaa. Sitä käytettiin tamilinkielisillä alueilla sanskritin kirjoittamiseen. Moderni malajalamilainen kirjaimisto periytyy grantha-aakkostosta, minkä lisäksi granthalla oli tärkeä vaikutus muiden eteläintialaisten kirjoitusjärjestelmien, kuten tamililaisen ja sinhalilaisen kirjaimiston, kehittymisessä.
Grantha-kirjaimet lisättiin Unicode-standardin versioon 7.0, joka julkaistiin kesällä 2014.
Aiheesta muualla

Kuvia tai muita tiedostoja aiheesta Grantha Wikimedia Commonsissa
Grönlannin hiippakunta

Nuukin tuomiokirkko
Grönlannin hiippakunta (grönlanniksi Kalaallit Nunaanni Ilagiit; tansk. Grønlands Stift) on Tanskan kansankirkon hiippakunta, joka käsittää Grönlannin saaren.
Hiippakunta kuuluu Grönlannin paikallishallinnon alaisuuteen lainsäädännön ja talouden osalta.
Luterilainen kirkollinen toiminta alkoi Grönlanissa 1700-luvun alkupuolella, kun norjalaissyntyinen pappi Hans Egede lähti saarelle julistamaan kristinuskoa. Hän perusti myuös Godthåbin, nykyisen Nuukin kaupungin ja toimi siellä piispana vuodesta 1740.
Grönlantia koskeva kirkkolaki annettiin 1905. Kirkko Grönlannissa sai hiippakunnan aseman 1993 annetun lain kautta. Siinä määrätään muun muassa, että Nuukin tuomiokirkko on Grönlannin tuomiokirkko.
Hiippakunta on jaettu kolmeen rovastikuntaan. Hiippakunnan ensimmäinen piispa oli Kristian Mørk, häntä seurasi Sofie Petersen, ja nykyinen Grönlannin piispa on vuodesta 2020 Paneeraq Siegstad Munk.
Geoffrey Palmer

| Geoffrey Palmer |
| --- | --- |
 Geoffrey Palmer vuonna 2008
Henkilötiedot
Koko nimi:  Geoffrey Dyson Palmer
Syntynyt: 4. kesäkuuta 1927 Lontoo, Englanti
Kuollut: 5. marraskuuta 2020 (93 vuotta)
Ammatti:  näyttelijä
Puoliso:  Sally Green 1963–
Lapset:  2
Aiheesta muualla
IMDb
Elonet
Geoffrey Dyson Palmer (4. kesäkuuta 1927 Lontoo, Englanti – 5. marraskuuta 2020) oli englantilainen näyttelijä ja koomikko. Hänet tunnetaan parhaiten rooleistaan sitcomeissa kuten Herra Perrinin uusi elämä ja Vanha suola janottaa. Hän esiintyi myös tunnetuissa elokuvissa, kuten Kala nimeltä Wanda, Hullu kuningas, Hänen majesteettinsa rouva Brown sekä James Bond -elokuvassa Huominen ei koskaan kuole.
Yksityiselämä

Geoffrey Palmer syntyi Norah Gwendolen (o.s. Robins) ja Frederick Charles Palmerin perheeseen 4. kesäkuuta 1927 Lontoossa. Palmerilla on myös veli. Palmer toimi kirjanpitäjänä ennen kuin hänen tyttöystävänsä houkutteli hänet taiteiden pariin. Hänen ensimmäinen televisiotyönsä oli televisiosarjassa St. Ives vuonna 1955. Tämän jälkeen hän esiintyi lukuisissa televisio- ja elokuvarooleissa. Palmer oli vuodesta 1963 asti naimisissa Sally Greenin kanssa. He saivat kaksi lasta, tyttären Harietin ja pojan Charlesin, joka toimii televisio-ohjaajana ja oli vuosina 2001–2006 naimisissa näyttelijä Claire Skinnerin kanssa. Palmer oli näyttelijä Judi Denchin läheinen ystävä. Palmerille myönnettiin vuonna 2004 Brittiläisen imperiumin ritarikunnan arvonimi, OBE.
Valikoitu filmografia

St. Ives (1955)
The Army Game (1958–1960)
The Odd Man (1960)
Garry Halliday (1959-1962)
Bootsie and Snudge (1960-1963)
Doctor Who (1970-1972, 2007)
Onnenpoika (1973)
Herra Perrinin uusi elämä (1976–1979)
Pitkän Jussin majatalo (1979)
Ulkopuolinen (1979)
Perhosia (1978-1983)
Fairly Secret Army (1984-1986)
Miten niin myöhässä (1986)
Hot Metal (1986-1989)
Musta kyy (4. kausi, 1989)
Hullu kuningas (1994)
Herra Perrinin uusi elämä (1996)
Huominen ei koskaan kuole (1997)
Hänen majesteettinsa Rouva Brown (1997)
Anna ja kuningas (1999)
Rotta (2000)
Tänäänkin kotona (2001)
Peter Pan (2003)
Omistava rakkaus (2004)
Vanha suola janottaa (1992–2005)
Vaaleanpunainen pantteri 2 (2009)
W.E. (2011)
Parade's End (2012)
Paddington (2014)
Aiheesta muualla

Geoffrey Palmer Internet Movie Databasessa. (englanniksi)
Grönholm

Grönholm on muun muassa seuraavien henkilöiden sukunimi:
Bengt Grönholm (1909–1976), suomalainen yritysjohtaja, kauppaneuvos
Eino Grönholm (1931–1990), suomalainen kansanedustaja (SDP)
Fredrik Grönholm (1892–1952), suomalainen jääkäri
Greta Grönholm (1923–2015), suomalainen meloja
Irja Grönholm (s. 1951), virolainen kääntäjä
Juho Grönholm (s. 1975), suomalainen arkkitehti
Karl Julius Amandus Grönholm (1812–1894), suomalainen juristi, virkamies ja Tammikuun valiokunnan jäsen
Kurt Grönholm (1926–2017), suomalainen kilpasoutaja
Maj-Len Grönholm, o.s. Eriksson (1952–2009), vuoden 1972 Miss Suomi
Marcus Grönholm (s. 1968), suomalainen ralliautoilija
Marko Grönholm (s. 1981), suomalainen jalkapalloerotuomari
Mika Grönholm, suomalainen kitaristi
Niclas Grönholm (s. 1968), suomalainen jalkapalloilija
Niclas Grönholm (s. 1996), suomalainen autourheilija
Nicklas Grönholm, suomalainen laulaja ja lauluntekijä
Ossi-Petteri Grönholm (s. 1981), suomalainen jääkiekkoilija
Otto Reinhold Grönholm (1822–1890), suomalainen kauppias ja kunnallis- ja valtiopäivämies
Peter Grönholm (s. 1958), suomalainen kalpamiekkailija
Petri Grönholm (s. 1993), suomalainen futsalpelaaja
Sari Grönholm (s. 1960), suomalainen lumilautailija
Ulf Grönholm (1943–1981), suomalainen ralliautoilija
Väinö Grönholm (1868–1936), suomalainen silmälääkäri, oftalmologian professori.
| --- | --- |
: Tällä täsmennyssivulla luetellaan henkilöitä, joilla on sama sukunimi.